Wijtschate

**Wijtschate** en izelvroeg, **Wytschoate** e flandrezeg kornôgel, a zo ur rann-gumun eus Heuvelland e proviñs Kornôg-Flandrez e Belgia. Ur gumun e oa gwechall; gant lezenn 1977 eo bet lakaet e kumun Heuvelland.
## Douaroniezh
## Istor
### 
#### [[Brezel bed kentañ]]
* Emgannoù start a voe e Wijtschate. Dalc'het e voe Wijtschate gant ar C'hallaoued hag ar Vreizhveuriz betek ar 1 a viz Du 1914. Adkemeret e voe gant nerzhioù ar C'hommonwealth e miz Even 1917 ha gant an Alamaned e miz Ebrel 1918. Kemeret e voe en-dro gant nerzhioù ar C'hommonwealth d'an 28 a viz Gwenholon 1918.
## Monumantoù ha traoù heverk

* An iliz katolik.
* Monumant al *London Scottish Regiment*: savet eo bet evit degas soñj ag an emgann adalek an 30 a viz Here betek an 3 a viz Du 1914. 394 soudard, diwar 700, eus al *London Scottish Regiment* (Rejimant Skosat Londrez) a voe lazhet en emgann. Digoret e voe ar savadur e miz Mae 1924 gant ar Roue Alberzh Iañ.
### Bered ar C'hommonwealth : ''Cabin Hill Cemetery''

Ur vered ag ar Brezel bed kentañ eo. Digoret e voe e miz Even 1917 gant an *11th Division*, implijet e voe da vered talbenn betek miz Meurzh1918.
### Bered ar C'hommonwealth : ''Croonaert Chapel Cemetery''

Ur vered ag ar Brezel bed kentañ eo. Digoret e voe e miz Even 1917 gant an *19th Division Burial Officer* hag implijet betek miz Du 1917. Seizh eus ar vilourion douaret enni a chom dianav. Daou vez all a voe degaset, unan e 1918 hag an hini all e 1919. 51 bez alaman a voe tennet goude an arsav-brezel eus an 11 a viz Du 1918.
### Bered ar C'hommonwealth : ''Derry House Cemetery No. 2''

Ur vered ag ar Brezel bed kentañ eo. Digoret e voe e miz Even 1917 e-mesk rivinoù un atant bet anvet *Derry House* gant soudarded ar *Royal Irish Rifles*. Krouet e voe gant ur c'hlañvdi-tachenn eus an *11th Division (32nd Brigade)*. Betek miz Kerzu 1917 e voe implijet da vered talbenn, hag adarre betek miz Here 1918 gant ar *2nd London Scottish*
.
### Bered ar C'hommonwealth : ''Lone Tree Cemetery''

Ur vered ag ar Brezel bed kentañ eo. Digoret e voe e miz Even 1917. 55 anezhe a oa er rejimant *Royal Irish Rifles*. An darn vrasañ eus ar vilourion douaret enni a varvas d'ar 7 a viz Even 1917, kalz anezhe a voe lazhet gant ur pikol minenn bet lakaet dindan an douar gant o c'henseurted.
### Bered ar C'hommonwealth: ''Oosttaverne Wood Cemetery''

Ur vered ag ar Brezel bed kentañ eo. Digoret e voe e miz Even 1917 gant an *IX Corps Burial Officer* hag implijet betek miz Gwengolo 1917. Goude dibenn ar brezel e voe degaset bezioù all eus an tachennoù emgann hag eus beredoù bihan, beredoù alaman peurliesañ, tro-war-dro. Implijet e voe en-dro gant ar Vreizhveuriz e miz Mae 1940 e-pad an Eil brezel-bed p'edont o kilañ war-zu Dukark. 783 milour bet lazhet e-pad ar Brezel bed kentañ ha pemp eus ar re lazhet e-pad an Eil brezel-bed a zo chomet dianav.
### Bered ar C'hommonwealth : ''R.E. Farm Cemetery''

Ur vered ag ar Brezel bed kentañ eo. Digoret e voe gant ar *1st Battalion, Dorset Regiment* e miz Kerzu 1914 e tu-reter ti-feurm *Les Douze Bonniers*, adanvet *R.E. Farm*. An ti-feurm a chomas e dal'ch ar Re Gevredet betek miz Ebrel 1918. Implijet e voe ar vered gant unanadoù-stourm ha klañdioù-tachenn betek miz Ebrel 1946, hag a-wechoù e 1917. Un eil vered, *R.E. Farm No.2* a voe digoret gant ar *1st Battalion, Dorset Regiment* e tu kornôg an ti-feurm; homañ ve servijas ket kalz hag an 23 bez a oa enni a voe lakaet er vered Nn 1 goude an arsav-brezel eus an 11 a viz Du 1918.
### Bered ar C'hommonwealth : ''Somer Farm Cemetery''

Ur vered ag ar Brezel bed kentañ eo. Digoret e voe *Somer Farm Cemetery No. 1* e miz Even 1917 hag implijet betek betek miz Meurzh 1918 hag e miz Here 1918 en-dro. Bezioù ar vered *Somer Farm Cemetery No.2* a voe lakaet e *Wytschaete Military Cemetery*. 
### Bered ar C'hommonwealth : ''Spanbroekmolen British Cemetery''

Ur vered ag ar Brezel bed kentañ eo. Digoret e voe e miz Even 1917. 42 eus ar vilourion douaret enni a varvas d'ar 7 a viz Even 1917, an tri all d'an 8. 42 anezhe a oa er rejimant *Royal Irish Rifles*. Distrujet e voe ar vered en emgannoù, adkavet e voe goude an arsav-brezel eus an 11 a viz Du 1918, met ne c'hellaed ket adkavet bezioù c'hwec'h soudard douaret enni.
### Bered ar C'hommonwealth : ''Torreken Farm Cemetery No. 1''

Ur vered ag ar Brezel bed kentañ eo. Digoret e voe *Torreken Farm Cemetery No. 1* e miz Even 1917 gant ar *5th Battalion, Dorset Regiment* hag implijet da vered talbenn betek miz Ebrel 1918 hag e miz Here 1918 en-dro. Bezioù ar vered *Somer Farm Cemetery No.2* a voe lakaet e *Wytschaete Military Cemetery*. 
### Bered ar C'hommonwealth : ''Wytschaete Military Cemetery''

Ur vered ag ar Brezel bed kentañ eo. Goude dibenn ar brezel e voe bodet enni bezioù eus an tachennoù emgann hag eus beredoù bihan.
## Tud
* **Annelien Coorevits**, *Miss Belgia* 2007.
## Liammoù diavaez
## Notennoù ha daveoù